Document ID: /roh_data/filtered/fineweb-2-filterrobots_roh.jsonl.gz/27003

Ole Kassow è l’inventader da las ricschas per attempads. Avant quatter onns ha el discurrì cun in um vegl che seseva mintga di avant la chasa da vegls sin in baun. Cura che l’um ha detg ch’el gieva mintga di cun velo, che quai na saja dentant betg pli pussaivel, ha Kassow immediat fittà ina ricscha per far ina tura cun el.
L'idea è sa derasada sin l'entir mund
Oz datti talas ricschas en 200 citads en 27 tiaras. L’idea è ch’ils attempads possian puspè prender part a la societad. Cun emprender d’enconuscher nova glieud, cunquai che voluntaris van cun las ricschas, cun avair novas impressiuns, cun sentir il vent en ils chavels.
Ricschas era en Svizra
Purtà las ricschas èn Svizra ha la Grischuna Anina Flury. L’uniun «Radeln ohne Alter» sustegna enfin uss nov centers da vegls cun las ricschas, da nov era en il Grischun, a Cuira, Poschiavo, Arosa e Claustra.
Ventira
L’emprim viadi da ricschas a Cuira han la cussegliera da la citad Doris Caviezel Hidber ed il cusseglier guvernativ Christian Rathgeb fatg, sco pilots. Tuts han gì grond tschaffen, sur tut la dunna Michel che ha detg ch’ella na saja ditg betg pli stada uschè ventiraivla.
RR actualitad 08:00